section_heading: Životopis
paragraph_text: Samostalnu karijeru započinje 1997. godine. Iste godine osvaja treće mjesto s pjesmom Ti na Dori, hrvatskom izboru za pjesmu Eurovizije. Prvi samostalni album Happy end koji objavljuje 1998. dostiže srebrnu tiražu (oko 18.000 primjeraka). U sljedećih dvadesetak godina objavljuje još šest samostalnih albuma. Godine 1997. pobjeđuje na Splitskom festivalu, a isti uspjeh ponavlja 2014. kada je s Markom Škugorom, Dujom Cocom, klapom Čiovo i Robertom Kurbašom izveo pjesmu Devet slova jedne riči u čast Vinku Coci.